দ্য মিরেজ

দ্য মিরেজ পলিনেশিয়ান থিমসমৃদ্ধ ৩,০৪৪ রূমবিশিষ্ট একটি রিসর্ট এবং ক্যাসিনো রিসর্ট যা যুক্তরাষ্ট্রের নেভাডার প্যারাডাইস এ অবস্থিত । রিসর্টটি ডেভলপার স্টিভ ওয়েন দ্বারা নির্মিত এবং বর্তমানে এমজিএম রিসর্টস ইন্টারন্যাশনাল এর মালিকানাধীন । মিরেজ এর সামনে স্থাপিত তাঁবুটি এককভাবে স্থাপিত পৃথিবীর সবচেয়ে বৃহৎ তাবু । রিসর্টটি হতে বিনামূল্যে একটি ট্রামের মাধ্যমে অন্যান্য হোটেল যেমন ট্রেজার আইল্যান্ড হোটেল এবং ক্যাসিনোতে যাতায়াতের ব্যবস্থা রয়েছে । দ্য মিরেজ রিসর্টটির নকশা করেন জোয়েল বার্গম্যান এবং এটি নির্মাণ করেন ডেভলপার স্টিভ ওয়েন । রিসর্টটি ১৯৮৯ সালের ২২ নভেম্বর উদ্বোধন করা হয় । দ্য মিরেজ ইতিহাসে সবচেয়ে ব্যয়বহুল হোটেল ক্যাসিনো ছিল, যার নির্মাণ ব্যয় ছিল সর্বমোট ৬৩০ মিলিয়ন ইউএস ডলার । এটি নির্মাণের ক্ষেত্রে স্টিভ ওয়েন লাস ভেগাসের রিসর্টে যে স্ট্যান্ডার্ড বা নির্মাণশৈলীর দৃষ্টান্ত স্থাপন করেন, সে জন্য তাকে আধুনিক লাস ভেগাসের জনক হিসাবে আখ্যায়িত করা হয় । ওয়েন তার দ্যা মিরেজ রিসর্টের ব্যবসায়িক সাফল্যের উদ্দেশ্যে মিরেজ নাম ব্যবহারকারী অপর দুটি স্থানীয় ব্যবসা ক্রয় করে নেন । এগুলো হচ্ছে যথাক্রমে লা মিরেজ ক্যাসিনো এবং দ্যা মিরেজ মোটেল । যখন দ্যা মিরেজ রিসর্ট চালু করা হয়, তখন এটি ছিলো প্রথম ক্যাসিনো যেখানে সকল টেবিল গেম এ ফুল টাইম সিকিউরিটি ক্যামেরা ব্যবহার করা হয় । ১৯৯০ থেকে ২০০৩ সাল পর্যন্ত দ্য মিরেজ সেইগফ্রাইড ও রয় শো এর ভেন্যু হিসাবে জনপ্রিয় ছিলো । এ শো গুলোতে ম্যাজিক এবং বন্য প্রানীর খেলা দেখনো হত । ২০০৩ সালে শো এর পারফর্মার রয় হর্ন একটি সাদা বাঘের কামড়ে আহত হওয়ার পর শো টি বন্ধ হয়ে যায় । ২০১২ সালের নভেম্বরে দ্যা মিরেজ গোল্ডেন নাগেট ক্যাসিনোর পর দ্বিতীয় লাস ভেগাস ক্যাসিনো হিসাবে ব্ল্যাকজ্যাক ভ্যারিয়েন্ট ফ্রি বেট ব্ল্যাকজ্যাক অফার করে । ২০০১৫ সালে এমজিএম রিসর্টস ইন্টারন্যাশনাল ঘোষণা করে যে তারা দ্যা মিরেজ এবং অন্যান্য সম্পত্তিকে একটি রিয়েল এস্টেট ইনভেস্টমেন্ট ট্রাস্টে পরিণত করবে । এমজিএম দ্যা মিরেজকে পরিচালনার কাজ অব্যাহত রাখবে । প্রধান আকর্ষনসমূহের মধ্যে রয়েছে- সেইগফ্রাইড এবং রয় এর সিক্রেট গার্ডেন এবং ডলফিনের বাসস্থান । সিক্রেট গার্ডেনটির নকশা করেন ম্যানি কামানো । কৃত্রিমভাবে তৈরি একটি আগ্নেয়গিরি যা হতে রাত ৭টা এবং ৮টায় অগ্নুৎপাত ঘটে । ২০০৮ সালের ডিসেম্বরে সংস্কার কাজ চালানোর পর কৃত্রিম আগ্নেয়গিরিটিতে সত্যিকারের আগ্নেয়গিরির অগ্নুৎপাতের শব্দ সংযোজন করা হয় । নিউইয়র্ক থিমযুক্ত ১৬,০০০ বর্গফুট(১,৫০০ বর্গ মিটার) আয়তনের একটি নাইটক্লাব । ভেন্যুটিতে নিয়মিতভাবে বিভিন্ন অনুষ্ঠানের আয়োজন করা হয় । “রিভ্যুলিউশান আল্ট্রা লাউঞ্জ”, ৪,০০০ বর্গফুট(৩৭০ বর্গ মিটার) আয়তনের একটি আল্ট্রা লাউঞ্জ ভেন্যু, যেখানে ৪০০ লোক একত্র হতে পারে । ভেন্যুটিতে একটি বিটলস থিম সংযুক্ত হয়েছে এবং রয়েছে সাপ্তাহিক এলজিবিটি সানডে নাইট ইভেন্ট, যাকে বলা হয় “রেভো সানডে” । “বেয়ার”, পুলের পাশে একটি লাউঞ্জ যেখানে অতিথিরা নিজেদেরকে অনাবৃত করতে পারে । এখানে প্রবেশের জন্য একজনকে অবশ্যই ২১ বছর অথবা তার বেশি বয়সের হতে হবে । রাউন্ডারস মুভিতে দ্যা মিরেজ এর পোকার খেলার রুমটি একজন চরিত্রের স্বপ্ন হিসাবে ফুটিয়ে তোলা হয় । ভেগাস ভেকেশান মুভিটি মূলত দ্যা মিরেজ মোটেলটিতে ধারণ করা হয় । কমপক্ষে তিনটি ভিডিও গেমস এ দ্যা মিরেজ হোটেলের দৃশ্য চি্ত্রায়ন করা হয়েছে । পিওর কান্ট্রি মুভির বিভিন্ন দৃশ্যে দ্যা মিরেজকে ব্যবহার করা হয়েছে । ২০১২ মুভিটির বিভিন্ন অংশে দ্যা মিরেজ রিসর্টটি দেখানো হয়েছে । ২০১৩ সালের মুভি দ্যা উলফ অব ওয়াল স্ট্রিট এর একটি দৃশ্যে দ্যা মিরেজকে ব্যবহার করা হয়েছে । Joyce Kim, Jung-Eun। "Sunrise, sunset? Comparing the Las Vegas and Macao gaming markets in 2010"। University of Nevada, Las Vegas। সংগ্রহের তারিখ ৪ আগস্ট ২০১৬।  "Key Largo Casino had just a small role in Las Vegas history"। Las Vegas Review-Journal। মার্চ ৩১, ২০১৩। সংগ্রহের তারিখ ৪ আগস্ট ২০১৬।  "Wynn credits staff for success"। Las Vegas Review-Journal। নভেম্বর ২২, ১৯৯৯। ৪ আগস্ট ২০১৬ তারিখে মূল থেকে আর্কাইভ করা।  "The Mirage Resort"। cleartrip.com। সংগ্রহের তারিখ ৪ আগস্ট ২০১৬।  ThePOGG। "ThePOGG Interviews - Geoff Hall - creator of Blackjack Switch"। সংগ্রহের তারিখ ৪ আগস্ট ২০১৬।  Stutz, Howard (অক্টোবর ২৯, ২০১৫)। "MGM Resorts to form REIT using 10 properties"। Las Vegas Review-Journal। সংগ্রহের তারিখ ৪ আগস্ট ২০১৬।  "1OAK at The Mirage page"। Vegas.com। সংগ্রহের তারিখ ৪ আগস্ট ২০১৬।  "1OAK Website page"। 1OAK,com। ৪ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৬।